tartuNLP/wikipedia-smugri-20251201 huggingface dataset:
Neitsyt Maria taiteessa

Neitsyt Maria on taiteessa yleinen aihe, josta on tehty paljon maalauksia, sävellyksiä ja veistoksia. Yleisimmin hänet kuvataan Jeesus-lapsi sylissään.
Taiteessa käytetään usein sanaa "Madonna", jolla tarkoitetaankin usein Neitsyt Marian kuvaa, joskus myös enkelimäisen kaunista naista.
Neitsyt Maria on yksi Uuden testamentin henkilöistä, Joosefin puoliso ja Jeesuksen äiti. Maria on enemmän teologinen kuin historiallinen hahmo, ja hänestä annetaan Uudessa testamentissa vain vähän tietoja. Hänet määriteltiin Jumalan synnyttäjäksi Efesoksen kirkolliskokouksessa vuonna 431. Marian arvostus on vahvin katolisessa kirkossa, mutta myös ortodoksinen kirkko pitää Mariaa esikuvana ja esirukoilijana. Näiden kahden kirkkokunnan piirissä onkin tehty eniten Mariaan liittyvää taidetta.
Musiikki.
Maria-kultti oli yleistä katolisessa ja ortodoksisessa kirkossa jo varhaiskeskiajalla, ja se synnytti monia kirkkomusiikin mestariteoksia. Maria-aiheisen musiikin perustaa läntisessä Euroopassa ovat olleet yksiääniset liturgiset laulut sekä Maria-vesperit ja psalmit. Stabat Mater -sävellykset kertovat Marian kärsimyksestä ristin juurella.
Kuten muissakin taiteissa, säveltäjiä on innoittanut Luukkaan evankeliumin kohta 1:28–33, jossa enkeli Gabriel ilmoittaa Marialle, että hänestä tulee Jumalan äiti. Marian ilmestykseen perustuva Ave Maria -teksti on yksi eniten sävellettyjä kirkollisia säkeitä. Myös Luukkaan evankeliumin Neitsyt Marian ylistysvirsi "Minun sieluni ylistää Herran suuruutta" on synnyttänyt satoja teoksia, joita kutsutaan nimellä Magnificat.
Maria maalauksissa ja veistoksissa.
Neitsyt Mariaa on kuvattu taiteessa varhaisessa vaiheesta lähtien, mutta läntisessä taiteessa hän sai merkittävän aseman vasta 1100-luvulla.
Marian kuvaamiseen on kehittynyt monia erityisiä kuvatyyppejä erityisesti keskiajalla. Kuvatyypit ovat saaneet monia muotoja eri maissa ja kulttuuripiireissä ja Neitsyt Marian asento, ilmeet, piirteet, ihonväri ja kuvien rekvisiitta ovat kuvatyypeissä erilaisia. 
Neitsyt Mariasta ovat Suomessa tehneet maalauksia muun muassa Akseli Gallen-Kallela ja Helene Schjerfbeck.
Lonnie David Franklin

Lonnie David Franklin Jr (30. elokuuta 1952 Los Angeles – 28. maaliskuuta 2020) oli yhdysvaltalainen sarjamurhaaja, joka tappoi uhrinsa vuosina 1985–2007. Uhreista 9 oli naispuolisia prostituoituja ja 1 mies. Franklin onnistui olemaan karkuteillä 25 vuoden ajan. Hän sai kutsumanimen "Grim Sleeper", koska oli passiivisena murharikoksistaan 14 vuoden ajan.
Los Angelesin poliisi sai vihjeen Franklinistä tehdessään tutkimuksen vankien DNA:ista. Erään vangin DNA oli lähestulkoon sama kuin murhaajalla, joten poliisit olivat melko varmoja kyseessä olevan vangin isä. Franklin pidätettiin 7. heinäkuuta 2010 syytettynä kymmenestä murhasta ja yhdestä murhan yrityksestä poliisien varmistuttua hänen DNA:staan. Hänet tuomittiin kuolemaan yhdeksän naisen ja yhden miehen murhasta ja tapon yrityksestä 10. elokuuta 2016..
Henkilökohtainen elämä.
Lonnie David Franklin Jr. syntyi South Los Angelesissa 30. elokuuta 1952. Hän meni naimisiin ja sai kaksi lasta. Hänet vapautettiin Yhdysvaltain armeijan palveluksesta Stuttgartin tukikohdasta 24. heinäkuuta 1975, koska hän vapautui vankilasta, jouduttuaan sinne 17-vuotiaan saksalaistytön joukkoraiskaamisesta.
Qinghaijärvi

Qinghaijärvi, myös Tsinghaijärvi, Kukunor tai Kokonor () on Luoteis-Kiinassa Qinghain maakunnassa sijaitseva laskujoeton suolajärvi. Tiibetin ylängöllä sijaitseva Qinghaijärvi on Kiinan suurin järvi. Sen pinta-ala on pienentynyt selvästi 1900-luvulla. 
Suomalainen kirjailija Lauri Viita nimesi saturunoelmansa "Kukunor" (1949) järven mukaan. Päähenkilöinä kirjassa ovat "Kukunor ja Kalahari, kuuden vanha peikkopari".
Kävelytuoli

Kävelytuoli on tuolin kaltainen väline, jossa seisomista ja kävelemistä opetteleva lapsi on kiinni siten, että hänen jalkansa on pujotettu kankaan aukoista ja hän voi ponnistaa vauhtia jaloillaan lattiasta.
Kävelytuolissa lapsi voi liikkua yllättävän nopeasti. Lapsi saattaa myös ulottua paremmin aiemmin ulottumattomissa olleisiin paikkoihin.
Heinkel Lerche

Heinkel Lerche ("Kiuru") oli toisen maailmansodan aikainen, saksalaisen lentokonevalmistaja Heinkelin suunnitelma pystysuoraan nousevasta ja laskeutuvasta VTOL-hävittäjästä.
"Lerchessä" ohjaaja makasi vaaka-asennossa ohjaamassa konetta. Sen tarkoitus oli nousta pystysuoraan ja kääntyä sitten vaakalentoon. Laskeutuminen olisi tapahtunut päinvastaisessa järjestyksessä.
Voimanlähteeksi suunniteltiin kahta Daimler-Benz DB 605D -mäntämoottoria. Ne pyörittivät kahta vastakkaisiin suuntiin pyörivää potkuria, jotka olivat suljetun rengasmaisen siiven sisällä.
Suunnittelu aloitettiin 1944, ja se päättyi maaliskuussa 1945. Rengasmaisen siiven aerodynaamiset ominaisuudet olivat periaatteellisella tasolla kunnossa, mutta suunnitelma kohtasi joukon valmistusteknisiä ja valvonnallisia ongelmia, joten hankkeesta luovuttiin.
Aseistuksena koneeseen kaavailtiin kahta 30 millimetrin MK 108 -konetykkiä ja kolmea Ruhrstahl X-4 -ilmataisteluohjusta.
Maestà

Maestà () tarkoittaa taidehistoriassa valtaistuimella istuvaa Neitsyt Mariaa, Jeesus-lapsen kanssa tai yksinään. Maestà-hahmon ympärillä on usein enkeleitä ja pyhimyksiä.
Aihe oli yleinen italialaisessa taiteessa 1200- ja 1300-luvulla.
Suomen maakuntien korkeimmat maastonkohdat

Suomen maakuntien korkeimmat maastonkohdat määriteltiin Tilastokeskuksen "Tietoaika"-lehdessä vuonna 2001. Sen jälkeen Itä-Uudenmaan maakunta on tullut osaksi Uudenmaan maakuntaa.
The Laser’s Edge

The Laser’s Edge on yhdysvaltalainen levy-yhtiö, joka keskittyy progressiivisen rockin tuottamiseen. Yhtiö perustettiin 1990 tarkoituksena uudelleenjulkaista harvinaista 1970-luvun progressiivista ja psykedeelistä musiikkia. Nykyään painopiste on vaihtunut uusien yhtyeiden kanssa työskentelemiseen.
The Laser’s Edge on yksi kolmesta "The Laser’s Edge Group" -levynjakeluyhtiön sisäisestä levy-yhtiöstä. Se oli myös näistä ensimmäiseksi perustettu. Kaksi muuta yhtiötä ovat Sensory Records ja Free Electric Sound.
Sadogoat

Sadogoat on suomalaisen metalliyhtyeen Impaled Nazarenen toinen single, joka on julkaistu vuonna 1993. Singlen painatus on rajoitettu 1000 kappaleeseen.
Alun perin cover-versio "Ghost Riders" oli nimeltään "(Ghost) Riders in the Sky", jonka Stan Jones kirjoitti ja esitti vuonna 1948.
Doris Müller

Doris Lorenz-Müller (25. helmikuuta 1935 Massanei – 25. helmikuuta 2013 Leipzig) oli saksalainen yleisurheilija, joka kilpaili kiekonheitossa. Hän edusti aktiiviurallaan maajoukkuetasolla Itä-Saksaa ja seuratasolla SC DHfK Leipzigia. Müller voitti hopeaa Belgradin EM-kisoissa 1962 tuloksella 53,60 metriä. Hän osallistui olympialaisiin kahdesti, vuosina 1960 ja 1964. Müller ei läpäissyt karsintaa Rooman kisoissa 1960, mutta oli neljästoista Tokiossa 1964.
Müller voitti maansa mestaruuskilpailuissa yhteensä kuusi mitalia vuosina 1957–1962. Mitaleista viisi oli kultaisia ja yksi hopeinen.
Müller kuoli Leipzigissa 25. helmikuuta 2013, 78-vuotissyntymäpäivänään.
Łukasz Sarnacki

Łukasz Sarnacki (s. 17. huhtikuuta 1982) on puolalainen rumpali. Hän on yhtyeen Abused Majesty pitkäaikainen jäsen sekä on vaikuttanut myös muun moassa Christ Agonyssa.
Diskografia.
Abused Majesty
Hermh
Diseased
Via Mistica
Christ Agony
Naumachia
São Paulon metro

São Paulon metro (, yleisesti "Metrô") on metrojärjestelmä São Paulossa Brasiliassa. Metrojärjestelmä sisältää viisi linjaa ja on maan laajin.
Companhia do Metropolitano de São Paulo -metro perustettiin 24. huhtikuuta 1968. Kahdeksan kuukautta myöhemmin aloitettiin pohjoinen–etelä-linjan rakentaminen. Vuonna 1972 ensimmäinen junamatka tehtiin Jabaquaran ja Saúden metroasemien välillä. Kaupallinen toiminta aloitettiin Jabaquaran ja Vila Marianan välillä vuonna 1974.
Brian Benben

Brian Edward Benben (s. 18. kesäkuuta 1956 Winchester, Virginia, Yhdysvallat) on yhdysvaltalainen näyttelijä ja tuottaja.
Ura.
Brian Benben aloitti uransa collegeaikoinaan esiintymällä näytelmissä. Hän sai ensimmäisen televisioroolinsa sarjasta "The Gangster Chronicles" vuonna 1981. Vuonna 1983 hän esiintyi Broadway-näytelmässä "Slab Boys" Kevin Baconin, Sean Pennin, Val Kilmerin ja Jackie Earle Haleyn kanssa. 
Benben tuli paremmin tunnetuksi sarjasta "Dream On", jossa hän näytteli pääosaa. Hän esiintyi sarjassa vuosina 1990–1996. Tämän jälkeen Benben sai oman sitcom-sarjan "Uutispuuroa" ("The Brian Benben Show"), jossa hän toimi myös tuottajana.
Benben alkoi esiintyä televisiosarjassa "Rakkauden anatomia" ("Private Practice") sarjan toisella tuotantokaudella vuonna 2008. Sarjan neljännellä tuotantokaudella hänen roolihenkilöstään psykiatri Sheldon Wallacesta tehtiin yksi sarjan päähenkilöistä. Benben on näytellyt myös muun muassa elokuvissa "Musta enkeli" ("Dark Angel") ja "Murha suorassa lähetyksessä" ("Radioland Murders").
Yksityiselämä.
Brian Benben on ollut naimisissa näyttelijä Madeleine Stowen kanssa vuodesta 1982. Benben ja Stowe omistavat farmin Fredericksburgissa Texasissa. Heillä on yksi tytär.
Wheelerin–DeWittin yhtälö

Wheelerin–DeWittin yhtälö on Bryce DeWittin ja John Archibald Wheelerin mukaan nimetty kenttäyhtälö, jossa yhdistetään ideoita kvanttimekaniikasta ja yleisestä suhteellisuusteoriasta, pyrkimyksenä muotoilla kvanttigravitaation teoria.
Yhtälön julkaissut Bryce DeWitt kutsui yhtälöä ensin vuonna 1967 nimellä Einsteinin–Schrödingerin yhtälö, mutta yleisesti se on aina tunnettu nimellä Wheelerin–DeWittin yhtälö. Sen ratkaisuiden on sanottu määrittelevät sellaisia kvanttitiloja, jotka kuvaavat koko maailmankaikkeutta ja toimivan kaikissa mahdollisissa universumeissa.
Bill of Rights

Bill of Rights () on yleisesti käytetty lyhenne Englannin parlamentin vuonna 1689 säätämästä ja edelleen voimassa olevasta laista, jonka täysi nimi kuuluu An Act Declaring the Rights and Liberties of the Subject and Settling the Succession of the Crown. Lain pääsisältöä ovat parlamentin oikeudet.
Laki muovasi silloisen Englannin parlamentin ja sen hallitsijan välisiä suhteista ja muodostaa yhdessä Magna Cartan sekä eräiden toisten asiakirjojen kanssa kokonaisuuden, joka on monissa maissa kirjattu erilliseen perustuslakiin.
Mainio vallankumous.
Englannin parlamentin kutsusta Alankomaiden käskynhaltija Vilhelm III Oranialainen nousi joukkoineen maihin Englannissa ja kukisti appensa, protestantteja sortavan katolisen kuningas Jaakko II:n. Tästä käytetään nimitystä Mainio vallankumous. 
Vallankumouksen yhteydessä hyväksyttiin Bill of Rights, joka sisältää lain muotoon kirjoitettuna asiakirjan, jonka konventtihallitus esitti hallitsijaparille Vilhelm III ja Maria II.
Lain sisällöstä.
Täyden nimensä mukaisesti laki luettelee joitakin oikeuksia, joiden katsottiin kuuluvan 1600-luvun jälkipuoliskon perustuslaillisen monarkian kansalaiselle tai sen pysyvälle asukkaalle - kuten oikeuden vedota hallitsijaan ja omistaa aseita puolustatumista varten - sekä vaatimuksen kruunulle hakea parlamentissa edustetun kansan hyväksyntää.
Bill of Rights kirjasi joitakin tuon ajan kaikkien englantilaisen perusoikeuksia. Ne ovat voimassa edelleen. Tämän lain mukaan: 
Laissa myös kiellettiin monia Jaakko II:n tekoja.
Lain vaikutukset.
Yhdessä vuoden 1701 Act of Settlement -lain kanssa Englannin Bill of Rights on edelleen yksi tärkeimmistä Yhdistyneen kuningaskunnan (sekä Brittiläisen kansainyhteisön maiden) kruununperimystä säätävistä asiakirjoista. Englannin Bill of Rights -lain katsotaan vaikuttaneen suuresti Yhdysvalloissa vuonna 1789 säädetyn saman nimisen lain sisältöön.
Laki johti vahvemmin perustuslailliseen monarkiaan ja oli YK:n ihmisoikeusjulistuksen (mm. artikla 5) ja Euroopan ihmisoikeussopimuksen esikuva.
Vuonna 1976 tapauksessa "Fitzgerald v. Muldoon and Others" tuomari esti Bill of Rightsin 1. artiklaan vedoten Uuden-Seelannin pääministeri Robert Muldoonin ja (hallitsijaa edustavan) kuvernöörin lainsäätämistä edeltävän toimen.
Instanssi (ohjelmointi)

Instanssi eli esiintymä eli ilmentymä on tietojenkäsittelytieteessä käytetty sana. 
Tietokonegrafiikka.
Tietokonegrafiikassa instanssilla viitataan objekteihin kun samoja polygonimalleja käytetään useita kertoja. Esimerkiksi sama teekannu voidaan näyttää 100 kertaa erilaisella paikalla ja asennolla (transformaatio), mutta käyttäen samaa geometriaa.
Käyttöjärjestelmissä.
Tietokoneohjelman instanssilla tarkoitetaan suoritettavaa ohjelmaa, joka on ladattu tietokoneen muistiin.
Unixissa "ohjelma" on suoritettava tiedosto ja "prosessi" on ohjelman suorituksen instanssi. Monia prosesseja voidaan suorittaa yhtä aikaa (moniajoksi kutsuttu ominaisuus) ja monia instansseja ohjelmasta voi esiintyä samaan aikaan järjestelmässä.
Olio-ohjelmoinnissa.
Olio-ohjelmoinnissa luokan edustajaa. Yhdestä luokasta voidaan luoda useita esiintymiä. Luokka määrittelee olion piirteet, sen sisältämät muuttujat ja metodit, esiintymä puolestaan antaa muuttujille arvot ja mahdollistaa metodien kutsumisen. Jos luokka on vaikkapa "TuotteenVäri", siitä voitaisiin luoda esimerkiksi esiintymät "sininen", "punainen" ja "musta". Luokan määrittely voisi tässä tapauksessa kertoa, että "TuotteenVäri"llä on RGB-väriarvon sisältävä muuttuja, mutta vasta luokan esiintymät antavat kyseiselle muuttujalle jonkun arvon. 
Pääsääntöisesti ohjelmissa kutsutaan luotujen esiintymien metodeja, ei luokkien metodeja. Tähän on tosin poikkeuksia.
Annunziata

Annunziata eli Marian ilmestys on taiteen aihe, jossa enkeli ilmoittaa Neitsyt Marialle Jeesuksen syntymästä. Marian ilmestys on ollut 1300-luvulta lähtien suosituimpia aiheita kristillisessä taiteessa, mutta sitä kuvattiin jo varhaisissa katakombimaalauksissa.
Marian ilmestys oli yleinen aihe etenkin keskiajan ja renessanssin taiteessa, ja sitä ovat kuvanneet lähes kaikki maalaustaiteen mestarit. Ilmestyksen Maria ja arkkienkeli Gabriel olivat luonteva aihe diptyykeille. Katolisessa kirkossa aihe kuvaa usein myös Marian ikuista neitsyyttä.
Aihetta on kuvattu niin freskoissa kuin lasimaalauksissa, mosaiikeissa, reliefeissä ja veistoksissa. Marian ilmestys on ollut muun muassa Sandro Botticellin, Leonardo da Vincin, Caravaggion, Duccion ja Murillon suosima aihe. Tunnettuja ovat esimerkiksi Giotton freskot Scrovegnin kappelissa Padovassa (1303), Domenico Ghirlandaion fresko Santa Maria Novellassa (1486), ja Donatellon veistokset Basilica di Santa Crocessa (1435).
Angel of Death

Angel of Death voi tarkoittaa:
Musiikissa:
Ihmisiä:
Muut:
Mater dolorosa

Mater dolorosa (lat.) on Neitsyt Marian kärsimyksiin liittyvä kristillisen taiteen aihe. Kuvatyyppi esittää Marian seitsemän surua, jotka ovat Betlehemin lastenmurha, pako Egyptiin, kadonneen 12-vuotiaan Jeesuksen etsintä, ristinsaatto, Jeesuksen ristiinnaulitseminen, ristiltäotto ja Jeesuksen hautaaminen. Toisinaan suruja kuvataan hänen sydäntään lävistävien seitsemän miekan avulla, jotka viittaavat Simeonin profetiaan. Toisinaan Maria kuvataan vain surullisena tai kyynelissä. 
"Mater dolorosa" on katolisen kirkon Maria-aiheisen taiteen avainaiheita ja yksi kolmesta tavallisesta Marian suruun liittyvästä kuvatyypistä. Muut kaksi ovat Stabat mater ja Pietà. Aiheesta on myös rukous, ja tunnetaan myös vastaavat Marian seitsemän iloa.
Matmatah

 
Matmatah oli suosittu ranskalainen rockyhtye.
Historia.
Yhtye perustettiin vuonna 1992, kun Stan opiskellessaan Brestissä (Bretagne, Ranska) tapasi Sammyn, joka opiskeli sähköistä suunnittelua samassa kaupungissa, josta he molemmat ovat kotoisin. Molemmat olivat kitaristeja ja muodostivat duon Tricards Twins. He kehittivät ohjelmiston kuusikymmentäluvun ja seitsemänkymmentäluvun kappaleista, jossa The Beatles, Neil Young ja Simon &amp; Garfunkel kuuluivat vaikutteina.
Eräällä keikallaan he tapasivat basisti Ericin ja rumpali Fanchin. Yhdessä he muodostivat Matmatah -yhtyeen. (alkup. Matmata), Heidän ensimmäinen singlensä nimeltä "Les Moutons" (lammas) julkaistiin vuonna 1996 ja myi muutaman kuukauden kuluessa 30 000 kappaletta (sittemmin 800 000).
Yhtyeen ensimmäinen studioalbumi oli nimeltään "La Ouaches". Albumia myytiin 300 000 kappaletta kuuden kuukauden kuluessa.
Yhteen jäsenet.
Perustajajäsenet.
Jean-François Paillard (Fanch) - rummut
Nevada-luokka

Nevada-luokka oli Yhdysvaltain laivaston taistelulaivaluokka johon kuuluivat USS Nevada ja USS Oklahoma. Luokka oli laivaston ensimmäinen, jossa käytettiin kolmoistykkitorneja. Lisäksi niiden panssaroinnissa alettiin käyttää "kaikki tai ei mitään" -periaatetta, joka tarkoitti tärkeiden kohteiden parempaa panssarointia laivan muiden osien jäädessä vähemmälle suojaukselle. Myös niiden polttoaineena käytettiin pelkästään öljyä.
Luokan alukset palvelivat Atlantilla ensimmäisessä maailmansodassa. Ne modernisoitiin vuosina 1927 ja 1929. Pearl Harborissa "Oklahoma" upposi ja "Nevada" kärsi vaurioita. Seuraavana vuonna "Nevada" modernisoitiin, jolloin muun muassa parannettiin aluksen ilmatorjuntaa. Palvelukseen palattuaan se palveli Tyynellä valtamerellä ja Euroopassa alus osallistui muun muassa Normandian maihinnousuun yhdessä "USS Texasin" ja "USS Arkansas'n" kanssa tulittaen saksalaisten rannikkotykistöä.
Westmorelandin piirikunta (Virginia)

Westmorelandin piirikunta on Virginiassa Yhdysvalloissa sijaitseva piirikunta. Vuoden 2010 väestönlaskennassa piirikunnan asukasluku oli 17 454. 
Kuuluisia Westmorelandissa syntyneitä ovat Yhdysvaltain presidentit George Washington ja James Monroe sekä Etelävaltioiden armeijan ylipäällikkö Robert E. Lee.
UnholyDeaMoon

UnholyDeaMoon on puolalaisen black metal -yhtye Christ Agonyn neljäs kokoelma-albumi, joka on julkaistu vuonna 2010.
Kappaleet.
CD 1
CD 2
CD 3
Vaatit

Vaatit () olivat kelttien pyhiä ennustajia, jotka avustivat druideja eli kelttien pappeja uskonnollisissa menoissa. Tiedot vaateista perustuvat antiikin historioitsijoiden lyhyisiin mainintoihin.
Poseidoniuksen mukaan Gallian kelttien uskonnollisia menoja ohjasi kolme ammattiryhmää: druidit, bardit ja vaatit eli "näkijät". Myös Irlannissa ja Walesissa oli nämä kolme ryhmää, ainoana erona oli, että näkijöiden nimenä oli filidh. Strabon kuvasi vaatit ennustajiksi ja luonnonfilosofeiksi.
Jiri Keronen

Jiri Johannes Keronen (s. 13. lokakuuta 1984 Rovaniemi) on espoolainen poliitikko ja kirjailija.
Hän on Muutos 2011 -puolueen entinen puheenjohtaja (2010–2011) ja entinen varapuheenjohtaja (2009–2010). Myöhemmin hän edusti Piraattipuoluetta. Vuoden 2019 eduskuntavaaleissa Keronen oli perussuomalaisten ehdokkaana.
Keronen on opiskellut oikeustiedettä Turussa.
Poliittinen toiminta.
Keronen osallistui vuoden 2008 kunnallisvaaleihin Turussa perussuomalaisten listalla ja sai 127 ääntä tullen valituksi varavaltuutetuksi. Keronen on kuulunut myös Perussuomalaisten Nuorten ja Turun Perussuomalaiset ry:n hallituksiin.
Elokuussa 2009 Keronen ilmoitti eroavansa perussuomalaisista ja liittyvänsä muutos 2011:n jäseneksi. Hän lupasi kuitenkin jatkaa perussuomalaisten Turun valtuustoryhmässä perussuomalaisten ainoan turkulaisen kaupunginvaltuutetun, Maria Lohelan, apuna seuraaviin kunnallisvaaleihin saakka.
Keronen oli ehdokkaana vuoden 2011 eduskuntavaaleissa Varsinais-Suomen vaalipiirissä muutos 2011:n listalla ja sai 401 ääntä jääden valitsematta. Vuoden 2012 kunnallisvaaleissa hän oli ehdolla Turussa muutos 2011:n ehdokkaana, mutta ei tullut valituksi valtuustoon eikä uusinut varavaltuutetun paikkaansa. Keronen osallistui vuoden 2015 eduskuntavaaleihin piraattipuolueen listoilta Uudenmaan vaalipiirissä ja sai 348 ääntä, eikä tullut valituksi.
Kerätessään rahaa vuoden 2019 eduskuntavaaleja varten Keronen sanoi julkaisevansa Internetissä alastonkuvan itsestään, jos 10 000 euroa täyttyy, minkä hän tekikin. Vaalirahoilla Keronen sanoi harkitsevansa black metal -keikan järjestämistä.
Vuoden 2021 kuntavaaleissa Keronen valittiin Espoon kaupunginvaltuustoon perussuomalaisten ehdokkaana.
Kevään 2023 eduskuntavaaleihin Keronen osallistui perussuomalaisten ehdokkaana Uudenmaan vaalipiirissä, kuten oli osallistunut myös vuoden 2019 eduskuntavaaleihin. Vuonna 2023 hän sai 400 ääntä, eikä päässyt kansanedustajaksi. Vaalikoneessa hän nimesi poliittiseksi esikuvakseen Pekka Siitoimen. Marraskuussa 2023 Keronen kertoi julkaisevansa uudelleen "21 polkua pimeyden valtakuntaan" -kirjan. Hän on satanisti ja piti kirjan julkaisemista perusteltuna sananvapauden rajojen koetteluna.
Oikeudessa.
Länsi-Uudenmaan käräjäoikeus langetti Keroselle syyskuussa 2024 80 päiväsakon rangaistuksen puolisonsa pahoinpitelystä. Käräjäoikeuden mukaan Keronen kuristi puolisoaan ja kaatoi hänet tönimällä syyskuussa 2022 Espoossa. Myös puoliso sai 80 päiväsakon rangaistuksen miehensä pahoinpitelystä.
More Than a Woman

More Than a Woman on Bee Gees -yhtyeen kirjoittama ja alun perin esittämä kappale vuodelta 1977. Toisin kuin Bee Geesin versio, Tavares-yhtyeen cover julkaistiin singlenä ja siitä tuli hitti, kun se nousi Britanniassa sijalle 7 ja Yhdysvalloissa sijalle 32. Kappaleen antaminen Tavaresin versioimaksi oli Bee Geesin jäsenten oma idea. Molempien yhtyeiden versiot löytyvät "Saturday Night Fever" -soundtrackiltä. 
Useat diskokappaleet kertovat tanssimisesta tai yöelämästä, mutta ”More Than a Woman” tekee poikkeuksen olemalla rakkauslaulu. 
Tavares-versio.
Kappaleet singlellä.
A-puoli
B-puoli
I’ve Gotta Get a Message to You

I’ve Gotta Get a Message to You on Bee Gees -yhtyeen vuonna 1968 julkaistu kappale ja single. Siitä muodostui yhtyeen toinen Britanniassa listaykköseksi noussut hitti. Myös Yhdysvalloissa se ylsi top 10:een.
Kappale kertoo kuolemaantuomitusta miehestä, joka viimeisillä hetkillään haluaa vielä lähettää viestinsä rakastamalleen naiselle.
Kappaleet.
A-puoli
B-puoli
Johan Emil Aro

Johan Emil (J. E. ) Aro (29. elokuuta 1874 Espoo – 5. helmikuuta 1928 Viipuri) oli suomalainen entomologi, joka tutki etenkin päivänkorentoja. Hän myös kirjoitti ensimmäisen suomenkielisen perhoskirjan "Suomen perhoset paraiden lähteiden mukaan" vuonna 1900.
J. E. Aro syntyi 29. elokuuta 1874 Espoossa rakennusmestari ja työmies Johan Fredrik Johanssonin ja Helena Maria Antintyttären perheeseen. Aro valmistui ylioppilaaksi Mikkelin lyseosta vuonna 1896. Aro jatkoi opiskeluaan Helsingin yliopistossa, josta hän valmistui kandidaatiksi vuonna 1902, maisteriksi vuonna 1904 ja lisensiaatiksi vuonna 1906. Helsingissä Aro oli tunnetun suomalaisen hyönteistieteilijän John Sahlbergin oppilas. Opiskeluaikanaan, vuonna 1902, Aro meni myös naimisiin Aino Victoria Liimanin kanssa.
Aro työskenteli opettajana Viipurin lyseossa, jonka luonnonhistorian ja maantiedon lehtorina hän toimi vuodesta 1906 aina kuolemaansa saakka. Aro kuoli liikenneonnettomuudessa 5. helmikuuta vuonna 1928, jolloin hänen tieteellinen työnsä jäi kesken. Aron kokoama hyönteismateriaali tuhoutui ilmeisesti toisessa maailmansodassa.
Symbian Foundation

Symbian Foundation (aikaisemmin Symbian Ltd) oli säätiö, joka kehitti Symbian -mobiilikäyttöjärjestelmää vuosina 2008–2011. Säätiössä oli mukana Nokian lisäksi muita elektroniikkavalmistajia.
Historia.
Nokia osti Symbianin osakkeet vuonna 2008 tarkoituksena muuttaa yhtiö säätiöksi muiden yritysten tuella. Säätiöimisen syynä oli aikomus julkaista Symbianin ohjelmisto rojaltivapaasti muille yrityksille. Kauppa valmistui joulukuussa 2008.
Nokia perusti Symbian Foundationin vuonna 2009, jolloin mukana olivat Sony Ericsson, NTT DoCoMo, Motorola, Texas Instruments, Vodafone, LG Electronics, Samsung Electronics, ST Microelectronics ja AT&amp;T. Myöhemmin LG ja Motorola lähtivät säätiöstä, mutta tilalle tulivat Fujitsu ja Qualcomm.
Marraskuussa 2010 Nokia ilmoitti ottavansa Symbian tuotekehityksen yhtiön sisälle, jolloin Symbian Foundationille jäi käytännössä vain käyttöjärjestelmän lisensointi ja tuotemerkin omistaminen ja se irtisanoi käytännössä kaikki työntekijänsä. Helmikuussa 2011 Nokia ilmoitti siirtyvänsä käyttämään Windows Phone -alustaa pääasiallisena älypuhelinkäyttöjärjestelmänään ja ulkoisti Symbian kehityksessä mukana olleet työntekijät konsulttiyritys Accenturelle. 24. tammikuussa 2013 Nokia ilmoitti vuotta aikaisemmin julkaistun Nokia 808 PureView -kamerapuhelimen olleen Nokian viimeinen Symbian-puhelin.
Kaarlo Johannes Valle

Kaarlo Johannes Valle (29. lokakuuta 1887 Jääski – 29. syyskuuta 1956 Turku) oli suomalainen entomologi. Hän kirjoitti useita tieteellisiä artikkeleita ja kirjoja, kuten Vanamo-seuran julkaiseman kirjasarjan Suomen perhosista. 
Elämäkerta.
K. J. Valle oli Johannes (Jussi) Wallen ja Fanny Adolfina Wallen (o.s. Lindblad) ainoa lapsi. Valle syntyi Jääskessä vuonna 1887. Hän pääsi ylioppilaaksi Viipurin lyseosta vuonna 1907. Filosofian kandidaatin tutkinnon Valle suoritti vuonna 1914, jonka jälkeen hän siirtyi Kotkan suomalaisen yhteiskoulun luonnontieteen, maantieteen ja kemian opettajaksi. Tässä virassa Valle toimi vuosina 1915–1919. Kotkasta Valle siirtyi Helsinkiin, jossa hän toimi nykyisen Kalatalouden keskusliiton edeltäjän ja Tietosanakirja Oy:n palveluksessa sekä Helsingin yliopiston eläinmuseossa.
Vuonna 1922 Valle vastaanotti viran eläintieteen assistenttina Turun yliopistossa, jossa hänen työhönsä kuului kurssien pidon ohella myös hyönteiskokoelman kartuttaminen. Vuonna 1927 Valle suoritti lisensiaatin tutkinnon ja samana vuonna myös tohtorin tutkinnon. Samalla hän myös siirtyi hoitamaan eläintieteen apuopettajan tehtäviä, tosin vain seuraavaan vuoteen asti. Vuonna 1928 Valle nimitettiin eläintieteen dosentiksi Turun yliopistoon, ja vuonna 1933 hän sai dosentin arvon myös Helsingin yliopistosta. Sinne hänet nimettiin myös hoitamaan eläintieteen v.t. professuuria vuonna 1938. Kun eläintieteen professori W. M. Linnaniemi jäi eläkkeelle 1943, kutsuttiin Valle takaisin Turkuun hoitamaan avautunutta virkaa. Valle oli myös merkittävä hahmo Turun eläin- ja kasvitieteellisen seuran toiminnassa. Hän toimi myös seuran puheenjohtajana vuosina 1952–1955.
Valle oli naimisissa kaksi kertaa. Ensimmäisen kerran hän avioitui Tampereella 8. kesäkuuta 1916 Suoma Sofia Laition kanssa (1888–1979), josta tuli Turun yliopiston kasvitieteellisen laitoksen amanuenssi vuonna 1922. Liitto päättyi kuitenkin eroon 1937. Toisen kerran Valle meni naimisiin seuraavana vuonna, 30. toukokuuta 1938, Turussa Ida Irene Oksasen (1907–1966) kanssa. Ensimmäisestä avioliitosta Vallelle syntyi kaksi poikaa (Osmo, s. 1917 ja Jorma, s.1919) ja toisesta yksi tytär (Varpu-Leena, s. 1940).
Hyönteiskokoelmat.
Vallen erityisesti sudenkorentoja sisältävä hyönteiskokoelma on nykyään Luonnontieteellisen keskusmuseon hallinnassa, jolle se lahjoitettiin vuonna 1958.
Julkaisut (valikoima).
K. J. Valle kirjoitti muun muassa seuraavat Vanamon julkaisemat teokset:
Sámi duodji

Sámi duodji ry on Suomen saamelaisten käsityöntekijöiden yhdistys, joka on perustettu Inarissa vuonna 1975. Yhdistys on saamenkäsityön tekijöiden etujärjestö, joka järjestää näyttelyitä, neuvontaa ja myyntitoimintaa.
Yhdistyksessä oli 300 jäsentä kesällä 2005, ja sillä oli kaksi myymälää, Inarissa ja Hetassa.
Yhdistys järjesti vuonna 2007 saamelaiskäsitöistä näyttelyn, joka kiersi Tampereella, Jyväskylässä ja Viron kansallismuseossa Tartossa.
Ruotsin saamelaisilla on samanniminen vuonna 1993 perustettu yhdistys.
Sysmän reitti

Sysmän reitti on idän suunnasta Päijänteeseen Sysmässä laskeva vesireitti, joka kuuluu Kymijoen vesistöön (vesistöaluetunnus 14). Sen valuma-alue on Sysmän reitin valuma-alue (14.8), jonka pinta-ala 1 831 neliökilometriä ja järvisyys on 22,8 % . Reitin laskujoki on Tainionvirta, joka laskee Sysmässä Päijänteen Kuhalahteen. 
Reitin pääuoman kulku.
Reitin yläjuoksulla sijaitsee Suontee, joka muodostaa reitin tärkeän vesistöalueen. Suontee laskee Viherinkoskessa Viheriin , joka on järvi Joutsan kirkonkylän itäpuolella. Pääosa Viherin vesistä laskevat Myllykoskien ja Joutsan kirkonkylässä sijaitsevan Joutsansalmen kautta Ängesselkään, jota voidaan pitää Rautaveden järvenosana. Reitti jatkuu ensin Laiskaselän ja sitten Oravakivensalmen kautta Jääsjärveen. Pieni osa vesistä virtaa kapeaan Retisen kanavaan , joka kulkee Retisenlammen kautta Jääsjärven Talaslahteen .
Vesireitti ylittää Jääsjärven pohjoisesta sen eteläosaan, jonka lounaisrannassa Hartolan kirkonkylässä sijaitsee Tainionvirran luusua. Tainionvirrassa on neljä jokimaista osuutta ja kolme järveä, joiden läpi se virtaa. Ensin se virtaa 14 kilometriä Hartolasta Joutsjärveen, jonka eteläpäästä Tainionvirta jatkaa pari kilometriä Enojärvi-Keihäsjärveen. Keihäsjärven etelärannasta Tainionvirta jatkaa (Maatiaisjoki eli Nuoramoistenjoki) neljä kilometriä ja laskee Nuoramoisjärven itärantaan. Vastakkaisella länsirannalla Tainionvirta (Virtainjoki) jatkaa neljä kilometriä laskien Päijänteen Majutveden lahteen. Majutveden eteläosaa kutsutaan Kuhanseläksi ja sen pohjukkaa Kuhansuuksi.
Historiaa.
Puula, Suontee ja Jääsjärvi yhteinen järviallas muodostui viime jääkauden loppuvaiheessa alkaen noin 10 500 vuotta sitten, kun Fennoskandian mannerjäätikön reuna oli sulaessaan perääntynyt näiden seuduille. Jäätikön alta paljastunut maankamara jäi kuitenkin Itämeren Ancylusvaiheen vedenpinnan alle. Kun maankohoaminen nosti korkeita mäkiä ja harjanteita merestä, sulkeutui niiden väliin suuri Puulan, Suonteen ja Jääsjärven yhteinen järviallas. Se laski Itämereen aluksi luoteeseen päin, mutta maankuoren kallistumisen takia lasku-uoma vaihtui useita kertoja. Tainionvirta puhkesi Hartolan kirkonkylän tienoilla noin 5 100 vuotta sitten, jolloin vedenpinta aleni ja järvet kuroutuivat erilleen toisitaan. Jääsjärven vedenpinta laski 3 metriä, mutta Puulan ja Suonteen vedenpinnat vähemmän, kun ne jäivät ylemmälle tasolle. Puulan lasku-uoma Suonteeseen sijaitsi Kälässä. Maanpinnan kallistuminen avasi etelämmäksi toisen lasku-uoman, jolloin Puula oli pitkään bifurkaatiojärvi. Eteläistä lasku-uomaa syvennettiin vuosina 1831–1854 ja kun se avattiin, laski Puula 2,5 metriä. Sen seurauksena Kälänjoki kuivui, Sysmän reitti lyheni ja reitin vesimäärät pienenivät merkittävästi. Puulan uutta lasku-uomaa kutsutaan Kissakosken kanavaksi.
Unto Liukkonen

Unto Kalervo Liukkonen () oli suomalainen pesäpalloilija, joka edusti lukuisia seuroja. Suomen mestaruus tuli myös jääpallossa.
Unto "Unkka" Liukkonen aloitti pesäpallouransa 1933 Viipurin Reippaassa, josta siirtyi jo seuraavaksi kaudeksi Viipurin Pallonlyöjäin mestaruussarjajoukkueeseen. Liukkonen oli voittamassa Suomen mestaruutta kausilla 1940 (Kuusankosken Veto) ja 1943 (Haminan Palloilijat). TUL:n mestaruuden hän voitti Työväen Mailapoikien riveissä vuonna .
Itä–Länsi-otteluun Liukkonen valittiin seitsemän kertaa. Liitto-ottelussa PPL–TUL Liukkonen pelasi neljä kertaa.
Jääpallossa Unkka pelasi Viipurin Palloseuran joukkueessa, jossa saavutti SM-kultaa 1936. Lisäksi tuli 1941 SM-pronssia Helsingin Jalkapalloklubin riveissä. Seiväshypyssä Liukkonen saavutti poikien Suomen mestaruuden vuonna 1936 tuloksella 320.
Storsjönin hirviö

Storsjönin hirviö on järvihirviö, joka tarinaperinteen mukaan elää Ruotsin Jämtlandissa sijaitsevassa Storsjön-järvessä. Hirviön sanotaan muistuttavan Loch Nessin hirviötä. Ensimmäinen muistiinmerkintä Storsjönissä asunutta hirviötä koskevasta kansanperinteestä on vuodelta 1635. Tuolloin tallennetussa kansansadussa hirviö yhdistettiin Frösön-saaren viikinkiaikaisen riimukiven käärmekuvioon. Nykyinen Storsjönin hirviötä koskeva tarinaperinne sai alkunsa 1890-luvulla, jolloin tästä olennosta ilmoitettiin useita väitettyjä näköhavaintoja. Jotkut ottivat hirviön mahdollisen olemassaolon vakavasti: vuonna 1894 perustettiin hirviön pyytämiseksi jopa osakeyhtiö, jonka osakkaita olivat muun muassa kuningas Oskar II ja Östersundin kaupunki. Hirviön pyytämiseen menestyksettä käytetty ansalaite on näytteillä Östersundin Jamtli-museossa.
Vuosina 1986–2006 hirviö oli rauhoitettu Jämtlandin lääninhallituksen päätöksellä. Rauhoituspäätös purettiin lopulta, koska Ruotsin ympäristöoikeus ja valtiopäivien oikeusasiamies katsoivat hirviön rauhoittamisen olevan asiatonta viranomaistoimintaa ja siten hallitusmuodon vastaista. 
Vuonna 2008 järveen asetettiin neljä web-kameraa ja yksi lämpökamera siinä toivossa, että hirviöstä saataisiin kuvaa. Elokuussa 2008 jopa uutisoitiin kuvista, joiden väitettiin esittävän hirviötä. Mitään yleisesti hyväksyttyjä todisteita hirviön olemassaolosta ei pitkään jatkuneista etsiskelyistä huolimatta ole kuitenkaan saatu.
Reino Kaipola

Reino Johannes Kaipola (7. syyskuuta 1914 Tampere – 10. tammikuuta 2004 Tampere) oli suomalainen pesäpalloilija. Hän edusti Tampereen Pesä-Peikkoja.
"Kanuuna-Reska" pelasi PePe:n mestaruussarjajoukkueen etukentällä vuosina 1946–1948. Ikämiesten Suomen mestaruuden hän saavutti vuosina 1951–1953. Liitto-ottelussa PPL–TUL hän pelasi kaksi kertaa. Kaipola toimi PePe:n johtokunnassa seuran perustamisesta lähtien.
Kaipola oli ammatiltaan koneporari. Hän harrasti hiihtoa. Asevelvollisuusaikanaan hän saavutti Puolustusvoimain mestaruuden kuulantyönnössä.
Sulo Opas

Sulo Verner Opas (15. toukokuuta 1915 Jalasjärvi – 25. lokakuuta 2014 Tampere) oli suomalainen pesäpalloilija. Hän edusti 1934–1948 Seinäjoen Maila-Jusseja, pois lukien 1938–1940, jolloin hän kuului Vaasan Mailan miehistöön.
Itä–Länsi-otteluun "Suluppi" valittiin 1943, jolloin hänet palkittiin kentän parhaana lyöjänä, ja 1945 Lännen joukkueen pelipäälliköksi.
Opas toimi myös Vaasan Mailan valmentajana ja naispesäpalloilijoiden ohjaajana. Vuosina 1937–1963 hän toimi myös pesäpallon mestaruussarjassa tuomarina. Helsingin olympialaisissa hän toimi nykyaikaisen 5-ottelun maastojuoksujaoston päällikkönä.
Hänelle on myönnetty Suomen olympialainen ansiomitali, Suomen Urheilun hopeinen ansiomitali, Upseerien Ampumayhdistyksen pronssinen ansiolevyke ja SMJ:n ansiomerkki.
Universaali kvanttitietokone

Universaali kvanttitietokone () on teoreettinen malli kvanttitietokoneesta, joka pystyy suorittamaan minkä tahansa kvanttilaskennan operaation. Se on yleistys klassisesta universaalista Turingin koneesta kvanttilaskennan maailmaan. Universaali kvanttitietokone voi toimia myös kvanttisimulaattorina, mutta sen laskentakyky ei rajoitu vain simulaatiotehtäviin. On kuitenkin pidettävä mielessä, että kvanttipiirit ovat laskentamallina yleisemmin käytössä kuin universaali kvanttitietokone. Universaali kvanttitietokone ja kvanttiporttimallit ovat laskennallisesti yhtä tehokkaita eli tasa-arvoisia.
Vuonna 1985 Oxfordin yliopiston teoreettinen fyysikko David Deutsch esitteli artikkelissaan universaalin kvanttitietokoneen mallin. Hän osoitti, että tämä malli pystyy toimimaan sekä Feynmanin universaalina kvanttisimulaattorina että suorittamaan kaikki yleisen kvanttitietokoneen toiminnot. Deutsch myös ehdotti, että kvanttiportit voisivat olla kvanttilaskennan perusta samaan tapaan kuin klassisten tietokoneiden loogiset portit. Vaikka Deutschin malli tunnetaan myös nimellä "Turingin kvanttitietokone", Alan Turing ei itse tutkinut kvanttilaskentaa.
Kvanttiportti

Kvanttiportti () on klassisten logiikkaporttien kvanttivastine ja kvanttitietokoneiden peruskomponentti.
Kvanttialgoritmi

Kvanttialgoritmi on jollekin kvanttitietokoneen teoreettiselle mallille kehitetty algoritmi. Termiä käytetään erityisesti viittaamaan algoritmeihin, jotka hyödyntävät laskennassa kvanttitilojen lomittumista.
Ongelmat, jotka ovat ratkaisemattomia perinteisellä tietokoneella ovat ratkaisemattomia myös kvanttitietokoneella. Merkittävin ero on laskennan nopeudessa.
Tunnetuimmat kvanttialgoritmit ovat Groverin algoritmi ja Shorin algoritmi, joka ratkaisee suurien lukujen alkutekijöitä nopeasti. Useat kvanttialgoritmit perustuvat Fourier-muunnoksen kvanttitietokoneilla toteutettavaan variaatioon, jota kutsutaan kvanttifourier-muunnokseksi.
Tapani Häti

Heikki Tapani Häti (4. heinäkuuta 1918 Riihimäki – 27. maaliskuuta 1991 Riihimäki) oli suomalainen pesäpalloilija. 
Riihimäen Pallonlyöjiä edustanut Häti osallistui Itä–Länsi-otteluun kaksi kertaa.. Hän oli vuonna 1949 edustajana baseball-ottelussa Ruotsissa ja 1952 Helsingin olympiakisoissa näytösottelussa Yhdysvaltoja vastaan. Häti harrasti myös jääpalloa (piirinmestaruuksia) ja jääkiekkoa suomensarjatasolla. Keihäänheitossa hän voitti Viipurin mestaruuden 1942.
Häti toimi 17 vuotta Riihimäen Pallonlyöjien puheenjohtajana. Hänelle on myönnetty Suomen Urheilun hopeinen ansiomitali.
Mireille Nguimgo

Mireille Florine Nguimgo (s. 7. marraskuuta 1976) on kamerunilainen entinen yleisurheilija, joka kilpaili pikajuoksussa. Hän voitti 400 metrillä Afrikan-mestaruuskilpailuista kaksi ja Afrikan kisoista yhden mitalin. Nguimgo osallistui olympialaisiin kahdesti, vuosina 2000 ja 2004. Hän oli mukana 400 metrin henkilökohtaisella matkalla molemmilla kerroilla ja lisäksi saman matkan viestissä Ateenan kisoissa 2004, mutta ei päässyt kertaakaan olympiafinaaliin. Nguimgo lopetti uransa vuonna 2004.
Ennätykset.
"Lähde: IAAF"
Hannula

Hannula voi tarkoittaa seuraavia:
Sukunimenä.
Henkilöt ovat suomalaisia, ellei toisin mainita.
Paavo Kae

Paavo Erkki Olavi Kae (ent. Kajander) (1. marraskuuta 1914 Riihimäki – 16. maaliskuuta 2006) oli suomalainen rautatievirkamies, pesäpalloilija ja kunnallispoliitikko.
Elämäkerta.
Paavo Kae kirjoitti ylioppilaaksi Riihimäen yhteiskoulusta keväällä 1935. Asevelvollisuuden suorittamisen jälkeen hänet otettiin VR:n palvelukseen vuonna 1936. Sotilasarvoltaan Kae oli luutnantti.
Kae nimitettiin sähköttäjäksi vuonna 1944 ja I luokan kirjuriksi vuonna 1961. Kae toimi muun muassa eri tehtävissä rautatiehallituksen kuljetus- ja liikennetoimistoissa. 1960-luvun puolivälissä Kae vastasi 2. liikennepiirin vaununjakotehtävistä.
Kirjuri Paavo Kae valittiin Suomen kansanpuolueen edustajana Riihimäen kauppalanvaltuustoon vuonna 1955. Vuonna 1960 Riihimäestä tuli kaupunki ja Kae valittiin kaupunginvaltuustoon vuonna 1964. Yhteensä Kae oli kauppalan- ja kaupunginvaltuuston jäsen 17 vuoden ajan. Kaupunginhallituksessa hän toimi seitsemän vuoden ajan.
Kae toimi Suomen kansanpuolueen Riihimäen osaston puheenjohtaja. Vuoden 1965 puolueliitoksen jälkeen Kae edusti Liberaalista kansanpuoluetta.
Pesäpallo.
Paavo Kae pelasi pesäpalloa mestaruussarjassa kaikkiaan kymmenen kautta saavuttaen Suomen mestaruuden vuonna 1933 ja hopeaa 1935. Vuonna 1935 hän pelasi Itä-Länsi-ottelussa.
Ensimmäisen piirinmestaruutensa Kae voitti 1930 pelatessaan Riihimäen Pallonlyöjien kakkosjoukkueessa, joka loppuottelussa voitti seuran ykkösjoukkueen. 
Kae toimi RPL:n varapuheenjohtajana 1968–1969. Kaelle on myönnetty mm. Suomen Urheilun hopeinen ansioristi.
Osmo Kaipia

Osmo Tapani ”Oski” Kaipia (11. marraskuuta 1927 Riihimäki – 20. helmikuuta 1975) oli suomalainen pesäpalloilija. Kaipia edusti Riihimäen Pallonlyöjiä, jonka riveissä saavutti SM-pronssia vuosina 1947 ja 1948. Itä-Länsi-otteluun Kaipia valittiin kaksi kertaa, vuosina 1947 ja 1951.
Piotr Haczek

Piotr Haczek (s. 26. tammikuuta 1977 Żywiec) on puolalainen entinen yleisurheilija, joka kilpaili pikajuoksussa. Hän edusti seuratasolla MKS Żywiec -seuraa. Haczek sai 4 × 400 metrin viestistä yhteensä kuusi arvokisamitalia, joista kolme oli MM-kisoista, kaksi sisäratojen MM-kilpailuista ja yksi EM-kisoista. Hän osallistui olympialaisiin kahdesti, vuosina 1996 ja 2000. Haczek sijoittui 4 × 400 metrin viestissä molemmilla kerroilla kuudenneksi, mutta ei selvinnyt henkilökohtaisella matkalla finaaliin osallistuessaan sille Sydneyn kisoissa 2000.
Ennätykset.
"Lähde: IAAF"
Kultasuklaa

Kultasuklaa oli käsin tehtyä suklaata valmistanut suomalainen yritys. Sen tehdas sijaitsi Iittalassa lasikeskuksen yhteydessä. Ensimmäinen myymälä avattiin tehtaan yhteyteen vuonna 1991. Kesäkuussa 2024 taustayhtiö Arctic Kultasuklaa Oy hakeutui konkurssiin kaakaon hinnan rajun nousun ja suklaatuotteiden kysynnän vähentymisen vuoksi. Myös keväällä 2024 tehty päätös nostaa makeisten ja suklaan arvonlisäveroa 14 prosentista 25,5 prosenttiin vaikutti näkymien heikentymiseen.
Kultasuklaa valmisti kuluttajille tarkoitettujen tavallisten suklaatuotteiden lisäksi tilauksesta liikelahjoja, logosuklaita ja käsinkirjailtuja suklaita. Kultasuklaalla oli myymälä Iittalan lisäksi Helsingin Vanhassa kauppahallissa sekä satoja jälleenmyyjiä ympäri Suomen. Yrityksellä oli myös verkkokauppa. Liikevaihto oli vuonna 2017 1,27 miljoonaa euroa ja henkilökuntaa 11.
Codex Mendoza

Codex Mendoza on kolmiosainen asteekkien koodeksi, joka tehtiin 1540-luvun alkupuolella eli noin 20 vuotta Meksikon espanjalaisvalloituksen jälkeen. Koodeksi sisältää asteekkien historiaa, päivittäistä elämää ja maakuntien maksamien pakkoverojen luetteloita. Nimensä se on saanut Antonio de Mendozalta, joka oli koodeksin valmistumisaikaan Uuden-Espanjan varakuningas. Alkuperäisteosta säilytetään Oxfordin yliopiston Bodleian Libraryssa.
Historia.
Codex Mendoza tehtiin espanjalaisvalloituksen jälkeen 1540-luvun alussa Espanjan kuningas Kaarle V:n käskystä. Koodeksi jouduttiin valmistamaan nopeasti, jotta se olisi ehtinyt laivoihin, jotka veivät aarteita Meksikosta Espanjaan. Matkalla Espanjaan ranskalaiset merirosvot hyökkäsivät koodeksia kuljettaneen espanjalaisaluksen kimppuun ja ryöstivät sen. Koodeksi säilyi kuitenkin vahingoittumattomana ja kulkeutui Ranskan hoviin. Se vaihtoi vielä tämän jälkeen omistajaa muutaman kerran, mutta päätyi sitten Bodleian Libraryyn.
Rakenne.
Codex Mendoza koostuu 72 kuvasivusta, joissa on kuvien lisäksi lyhyet espanjankieliset selostukset. Koodeksi sisältää myös 63 sivua espanjalaisten laatimia kuvasivuja koskevia huomautuksia. Teos on jaettu kolmeen osaan, joista ensimmäinen kertoo asteekivaltion tekemien valloitusten historiasta, toinen valloitetuilta 38 maakunnasta maksetuista pakkoveroista ja kolmas asteekkien arkipäivän elämästä. Teoksen kaksi ensimmäistä osaa ovat todennäköisesti suoria kopioita jo ennen espanjalaisvalloitusta tehdyistä käsikirjoituksista. Viimeinen osio on todennäköisesti uusi.
Koodeksin osat.
Ensimmäinen kappale alkaa vuodesta 1325, jolloin asteekit löysivät Tenochtitlánin kaupunkisaaren. Muut sivut kertovat yhdeksän eri asteekihallitsijan tekemistä valloituksista. Jokaisen hallitsijan valloituksista kertovassa luettelossa on kyseistä hallitsijaa esittävä piirros, hallitsijan nimi hieroglyfimerkeillä ja valloitettujen kaupunkien nimiä kuvaavia hieroglyfimerkkejä. Jokaisen valloitetun kaupungin hieroglyfimerkissä on kuvattu luhistuva temppeli, joka symboloi kaupungin kukistumista. Toinen osa kuvaa valloitettujen alueiden maksamia veroja, joita maksettiin esimerkiksi maissilla, pavuilla, höyhenkoristeisilla asuilla ja jadesta tehdyillä koruilla. Viimeinen osa kuvailee asteekkimiesten ja -naisten elämää. Kuvailtuna on esimerkiksi lapsuus, koulu, naimisiin meno ja papiksi vihkimiset. Kuvia on myös erilaisista ammateista kuten höyhenkoristelusta ja paheista kuten juoruilu ja varastaminen.
Evolution (The Holliesin albumi)

Evolution on brittiläisen The Hollies -yhtyeen kuudes studioalbumi, joka ilmestyi 1967. Se edustaa The Holliesin kokeellisempaa suuntaa, johon erityisesti kitaristi Graham Nash halusi viedä yhtyettä psykedeelisen tyylin innoittamana ja koska LP:t nähtiin yhä enemmän yhtenäisinä taiteellisina kokonaisuuksina. Yhtye itse ei julkaissut albumilta singlejä.
The Searchers teki "Have You Ever Loved Somebody?" -kappaleesta cover-version.
Kappaleet.
Kaikki kappaleet säveltäneet ja sanoittaneet Allan Clarke, Graham Nash ja Tony Hicks. Orkesterisoittimien johto Mike Vickers.
Crosby, Stills, and Nash (albumi)

Crosby, Stills and Nash on samannimisen yhtyeen ensimmäinen studio-albumi. Atlantic Records julkaisi albumin alkujaan vuonna 1969. Sillä on useita yhtyeen tunnetuimmista kappaleista, kuten ensimmäinen hitti "Marrakesh Express", "Suite: Judy Blue Eyes" ja "Guinnevere". Albumin äänitykset teki Bill Halverson, ja yhtye tuotti sen itse.
Graham Nash ehdotti sekä "Marrakesh Express"- että "Lady Of The Island" -sävellyksiään The Hollies -yhtyeelle. Yhtyeen päätös olla käyttämättä niitä
vahvisti Nashin halua erota kokoonpanosta. "Marrakesh Express" oli parhaimmillaan Yhdysvaltain singlelistalla sijalla 28. Itse albumi nousi sijalle 6. Jefferson Airplane esitti "Wooden Ships" -kappaleesta version ennen CS&amp;N:n omaa julkaisua. Kappaletta oli säveltämässä yhtyeen Paul Kantner, mutta hänen nimeään ei ole tiedoissa sopimussyistä.
Kokoonpano.
Rumpuja albumilla soitti Dallas Taylor, joka tuli Clear Light - nimisestä yhtyeestä. Hänestä tuli vakituinen rumpali sekä lavaesiintymisiin
että studioon.
Imperial College London

Imperial College London, virallisesti "The Imperial College of Science, Technology and Medicine", on vuonna 1907 perustettu yliopisto Lontoossa, Englannissa. Vuoteen 2007 asti se oli osa Lontoon yliopistoa, mutta satavuotisjuhliensa yhteydessä se irtautui omaksi itsenäiseksi yliopistokseen. Imperial College keskittyy
luonnontieteisiin, tekniikkaan ja lääketieteeseen, vaikka siihen kuuluu myös kauppakorkeakoulu.
Yliopisto on jaettu neljään tiedekuntaan: "Imperial College Faculty of Natural Sciences" (luonnontieteellinen tiedekunta), "Imperial College Faculty of Medicine" (lääketieteellinen tiedekunta), "Imperial College Faculty of Engineering" (teknillinen tiedekunta) ja "Imperial College Business School" (kauppakorkeakolu). Tiedekunnissa on yhteensä yli 40 laitosta.
Pääosa yliopistosta sijaitsee Kensingtonissa, Länsi-Lontoossa. Tämän lisäksi kampuksia on Chelsean, Hammersmithin ja Paddingtonin kaupunginosissa.
Imperial College kuuluu brittiläisten yliopistojen ”kultaiseen kolmioon” yhdessä Oxfordin ja Cambridgen yliopistojen kanssa. Lukuisia pääministereitä ja teollisuuden johtajia sekä 14 Nobel-palkittua ja kaksi Fieldsin mitalilla palkittua on opiskellut tai työskennellyt Imperial Collegessa. Vuonna 2012 se sijoittui 8. ja 6. parhaaksi yliopistoksi maailmassa QS
World University Rankingsin ja Times Higher Education World University Rankingsin vertailuissa.
Hans Porras

Hans "Hanski" Porras (14. syyskuuta 1918 Luopioinen – 17. toukokuuta 1994) oli suomalainen pesäpalloilija. 
Porras pelasi vuosina 1935–1939 Suursarjassa Tampereen Pyrinnön, Jyväskylän Kirin ja Myllykosken Kilpa-Veikkojen joukkueissa. Sotavuosina hän kuului Valtion lentokonetehtaan miehistöön, joka voitti Suomen mestaruuden vuonna 1942. Vuosina 1946–1948 Porras edusti jälleen Kiriä. Virallisiin Itä–Länsi-otteluihin Porras osallistui vuosina 1943 ja 1946 ja lisäksi epävirallisiin kaksi kertaa, muun muassa vuoden 1947 Suurkisoihin.
Mestaruussarjan tuomarina Porras toimi vuodesta 1959 lähtien ja hänet valittiin Vuoden tuomariksi vuonna 1968. Vuonna 1968 hän myös suoritti kansainvälisen yleisurheilutuomarikortin. Hänelle luovutettiin Suomen Urheilun hopeinen ansiomitali, PPL:n kultainen pelaajamerkki, tuomarimerkki ja hopeinen ansiomerkki kullatuin lehvin.
Itä–Länsi-ottelu 1933

Toinen Pesäpallon Itä-Länsi -ottelu pelattiin 1. lokakuuta 1933 Hesperiassa. Katsojia oli noin 4000. 
Osallistujat.
Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Aaro Kivilinna Helsingistä.
Avausheiton suoritti maatalousministeri Kalle Jutila. 
Ottelun juoksulista:
Oestergronden

Oestergronden on Pohjanmereen kuuluva merenselkä, joka sijaitsee Alankomaiden talousvyöhykkeellä, Doggermatalikon ja Länsifriiseinsaarten välillä. Veden syvyys on siellä suurempi kuin ympäröivillä merialueilla, keskimäärin 40–50 metriä. Merivirtaukset ovat niin heikkoja, ettei vajoava aines ehdi kulkeutua muualle vaan kertyy pohjaan liejuksi. Kesän aikana merivesi kerrostuu lämpötilan suhteen ja pintavesi muuttuu lämpimäksi ja leväiseksi – syksyllä voimistuvat tuulet ja myrskyt kuitenkin sekoittavat veden taas pohjia myöten.
Oestergronden on saanut nimensä () suurista osteriyhdyskunnista, joita esiintyi siellä vielä 1800-luvun lopussa ennen kuin liikakalastus ja taudit hävittivät ne. Nykyään runsaslukuisimpia lajeja ovat "Amphiura filiformis" ‑käärmetähti, "Echinocardium cordatum" ‑merisiili, "Abra alba" ‑simpukka sekä Callianassa-sukuun kuuluvat katkaravut. Alueella esiintyy yleisesti monia pitkäikäisiä pohjaeläimiä, kuten myrkyllistä "Neptunea antiqua" ‑kotiloa ja islanninsimpukkaa, mutta myös muutamia harvinaisempia lajeja, esimerkiksi "Musculus niger‑", "Mysia undata‑" ja "Thracia convexa" ‑simpukkaa. Talvella Oestergronden on tärkeä ruokailupaikka myrskyliitäjille, lokeille sekä etelänkiisloille ja muille ruokeille.
Kultainen kolmio (Englannin yliopistot)

Kultainen kolmio () tarkoittaa johtavia brittiläisiä tutkimusyliopistoja, jotka ovat sijoittuneet Lontooseen, Oxfordiin ja Cambridgeen. Kolmion kulmat muodostavat Cambridgen, Oxfordin ja Lontoon yliopistot. Lontoon yliopistoa edustavat King's College, London School of Economics, University College ja Imperial College, joka irtosi itsenäiseksi yliopistoksi vuonna 2007.
Kaikki kultaisen kolmion yliopistot ovat menestyneet hyvin sekä kansallisissa että kansainvälisissä yliopistovertailuissa, ja kaikkia näitä laitoksia yhdistää myös kattava tutkimusrahoitus.